﻿ TEAT RU L DE ST AT DIN PLOIES TI vie si violent îngrosată a farsei carnavaleşti care era viaţa burgheză satirizată de Caragiale In spectacolul de la Ploieşti găsim puţine intenţii de reconstituire a atmosferei ; dimpotrivă, tot timpul regi- zorul ne aduce aminte că şi el şi noi, spectatorii, privim această lume din perspectiva de azi, eu încîntarea deplină pe care o prilejuieşte conştiinţa ddstanţei faţă de ridicolul de mult depăşit şi cu sentimentul incontestabilei noastre superiorităţi Verde, violet, galben, roşu, albastru deschis — pe scenă totul îmbracă nuanţe stridente şi foarte vesele, totul e colorât Mişcările actorilor sînt largi, îndrăzneţe, parodiind în chip subliniat gesturile mari, care se vor patetice ; replicile sînt um- flate, îngroşate, strigate, uneori cîntate şi chiar scandate In cor ; mizanscena, desenul mişckrilor în cadrul şi în spaţiul scenei se desfăşoară ca un arabesc mereu schim- bător, o cavalcadă de caricaturi vii O lume mică, dominată de obsesia căpătuielii mărunte şi în „carieră" şi în „amor", se străduieşte din răsputeri să se convingă şi să convingă şi pe cei din jur că trăieşte pasiuni mari, sentimente înălţătoare, gînduri înaripate Miţa Baston şi amantul Didinei, Pampon, jură răzbunare cu mîna pe inimă şi cu genunchiul griju- liu îndodt pe o margine de scaun ; la carnaval, Crăcănel se costumează în Napoleon, Miţa în Medeea şi Pampon în Cupidon (închipuiţi-vă un Cupidon înalt, cîntărind aproximativ 90 de kilograme, eu chip de betivan bărbos şi mustacios deasupra unui tricou roz şi alb !) şi, în ultimul act, poliţiştii năvălesc pe scenă intonînd un mars „patriotic" şi purtînd falnic drapelul în frunte Este, desigur, o tratare libéra, nestingherită de prejudecăţi, a textului cara- gialesc, dar care nu se îndepărtează niciodată de semnificaţiile lui ; aproape toate ideile spectacolului îşi găsesc corespondenţe în dialogul marelui dramaturg De pildă, parodia continua a unui anume soi de producţii literare şi teatrale, cu crime pasionale şi suferinţe amoroase perpetuate la infinit : însuşi Caragiale si-a comentat în acest spirit farsa, punînd în gura lui Nae Girimea bine cunoscuta replica din marea scenă a leşinurilor : „ curât ca la Norma Acu-i acu !" Ideea contrastului permanent dintre intenţia şi fapta eroilor, dintre ce-şi închipuie ei că ar fi si ce sînt de fapt — idee care şi^a găsit exprimarea violenta în costumele alèse de regizor pentru personaje — exista şi ea în text : e „vitrionul" Miţei, care se dovedeşte, pînă la urmă, cerneală „violenta" Pentru a acuza grandomariia personajelor, regizorul şi scenograful au înlocuit ohişnuitele măşti mici, „aristocratice", cu nişte măşti imense de bîlcd, care amplifică pînă la grotesc caricaturile Dar spectacolul nu satirizează numai această obsesie a * Data première! : 6 iunie 1962 Regia : Valeriu Moisescu, Scenografia : Stefan Hablinski l)istribu(ia : Nicolae Spudercă (Nae Girimea) ; Toma Caragiu (Iancu Pampon) ; Silviu Lambrino (Mâche Kăzâchescu) ; Mot Ncgoescu ((Jatindatul) ; Lupu Buznea (lordache) ; Dumitru Palade (Un ipistat) : Alexandra t'olizu (Didina Mazu) ; Vera Moisescu (Miţa Baston) ; Nicolae Bogdan (Un chelner) ; Gina Trandafirescu (O mască) 75 www cimec roerodlor ci precizeazà cine sînt ele Mărturisirile reciproce de suferinţă din amor din­ tre Miţa şi Pampan sînt incluse într-un amuzant joc de scenă : eroii, aşezati fiecare pe câte un scaun, fiecare la cite un cap de scenă, îşi trag eu fiecare confidenţă seau- nul mai aproape unul de altul — totul exécutât conştiincios şi rdtmic, eu faţa la public — pînă cînd ajung aşezaţi alături Dar, îndată după dezvăluirea acestor amar- nice framîntări, urmează căscatul adinc al lui Pampon şi replicile : PAMPON : Sînt turbat de gelozie ! Toată noaptea n^am dormit MITA : Ah ! Mie-mi spui ce-i gelozia ? Numai o noapte n-ai dormit ? Nu ştii ni- mic ! Cîte nopţi ! PAMPON : Nu, azi noapte nu a dovedit din gelozie, pentru că nu începuse încà chestia Am jucat la Podul Gîrlei conţina eu nişte papugii etc Şi Toma Caragiu subliniază prin joc contrastul dintre amorul imaginar, pofta reală de somn şi pasiunea foarte autentică a eroului pentru conţină Comică nu este numai contradicţia dintre eroii mdci şi idealurile pe care ei le vor atît de mari ; comică e însăşi imaginea acestor idealuri Aici, actualizarea a fost intenţionat îngroşată de regizor Cracànel se îmbracă în Napoleon, satisfăcînd visul din totdeauna de mârire al burghezului, dar Bonaparte al lui seamănă izbitor, si în mers şi în atitudine, eu Hitler E un chip de a spune direct spectatorului : iată ade- vărul despre mult trîmbiţata glorie pe care şi-o doreşte burtă-verzimea, iată supra- omul, zeul atîtor generaţii de Mitici, Lache şi Mache (să nu uităm că şi Crăcănel este tot un Mache, dérivât din anticul nume Telemac) In final, toată trupa, aşezată în semicerc, eu Catindatul în centru, cîntă pe melodia unui foarte cunoscut galop de carnaval „Ha-ha-ha !", arătîndu-se eu degetul fiecare pe celălalt şi, de fapt, toţi pe ei înşişi Actorii acuză făţiş personajele, inter- preţii rid o data eu publicul Se încheie astfel jocul de-a „Uite popa, nu e popa !" pe care 1-a jucat tot timpul eu noi regizorul, amintindu-ne mereu că sîntem la teatru şi că ceea ce vedem este o intepretare actualà (în scena dansului, cadrilul devenise rock, pentru a ne aminti acelaşi lucru) Şi la aplauze, la prima ridicare de cortină întreg ansamblul apare înşiruit la rampa, fiecare actor ascunzîndu-se după uriaşa mască a personajului Apoi, măştile legate eu şnururi colorate alunecă în sus Per­ sonajele s-au demascat Spectacolul s-a sfîrsit Si principalul şi marele lui merit este acela de a înfăţişa strălucitorul text clasic gîndit, văzut si interprétât eu ochii omului de azi * * * Foarte frumoase sînt costumele şi decorurile scenografului Ştefan Hablinski de la Teatrul „Ţăndărieă", deşi poate că era bine ca frizeria să ofere ceva mai mult spaţiu pentru desfăşurarea atîtor urmăriri şi goane Dintre actori, foarte buni sînt: Mot Negoescu, interpretînd eu suavă sinceritate prostia ingenuă a Catindatului, Lupu Buznea, un Iordache-Figaro suplu şi ingenios, Silviu Lambrino, altă fermecătoare caricatura a prostiei, în Cracànel Iancu Pampon este investit eu verva suculentâ a lui Toma Caragiu Alexandra Polizu (Didina) şi Vera Moisescu (Miţa) realizează cîteva scene frumoase, dintre care excelentă este bătaia, concepută de regizor ca o luptâ între pisici ; dar eu aceste actriţe şi eu Nicolae Spudercă (Nae Girimea) direc- torul de scena mai poate încà lucra, pentru a contura mai bine şi mai complet per­ sonajele în general, spectacolul va cîştiga dacă lucrul eu actorii nu va fi întrerupt în perioada reprezentaţiilor Poate câ nu toate fanteziile regizorului dovedesc aceeaşi înaltă inspira ţie, poate că unele momente puteau găsi solutdi mai bune, în acelaşi spirit al montării ; prin concepţia de ansamblu însa, prin îndrăzneală şi prin inventivitate, spectacolul rămîne un autentic contemporan spectacol Caragiale Ana Maria Narti www cimec ro